text: X I V.
  At si primogenitus aut alius proximus, ineptus ac impar imperio offeratur, sive ob aetatem, sive vitium mentis, sive utero adhuc clausus nondum adspexerit vita-lem hanc lucem, (nam & hic inter proximos censendus est) sive captivitas aut ejusmodi alii rerum humanarum casus ab imperio arceant, quid statuendum est? Certe, non iccirco adimi ei posse jus successionis, ac, etiamsi nequeat ipse per se administare Rempublicam, posse tamen per Curatores, donec ipse rebus suis fupersit. Minores autem, & iccirco sub tutorum potestate constituti, cum maximum iis discrimen ex tutoribus metuendum sit, ut citius ea solvantur, quam Jure civili liberi privatorum, ratio evincit. Et Aurea, quam vocant, Caroli IV. Bulla recte institutum est, ut Principes Electores ad imperii sui administrationem admittantur, postquam annum aetatis decimum octavum impleverint.